Vier dood, 20 beseer in kettingbotsingDie ongelukstoneel. Foto: Twitter Pieter Rossouw, woordvoerder van ER24, het gesê nege motors, drie minibustaxi’s en ŉ vragmotor was in die botsing betrokke. Volgens Rossouw is vier mense op die toneel dood verklaar. “Een persoon was in een van die voertuie vasgekeer en is kritiek beseer. Nog ŉ persoon het kritieke beserings opgedoen terwyl 20 mense lig tot matige beserings opgedoen het.” Volgens Rossouw het ER24 drie pasiënte op die toneel behandel voordat hulle na nabygeleë hospitale geneem is vir verdere behandeling. Rossouw het gesê ŉ veldbrand langs die pad het moontlik die botsing veroorsaak weens min sigbaarheid. Die presiese oorsaak van die ongeluk word ondersoek.